CELEX: 62015FN0117
Language: et
Date: 2015-08-18 00:00:00
Title: Kohtuasi F-117/15: 18. augustil 2015 esitatud hagi – ZZ versus F4E

5.10.2015   
            
            
               ET
            
            
               Euroopa Liidu Teataja
            
            
               C 328/37
            
         18. augustil 2015 esitatud hagi – ZZ versus F4E
   (Kohtuasi F-117/15)
   (2015/C 328/36)
   Kohtumenetluse keel: hispaania
   
      Pooled
   
   Hageja: ZZ (esindaja: advokaat A. Asmaryan Degtyareva)
   
      Kostja: ITERi ja tuumasünteesienergeetika arendamise Euroopa ühisettevõte (Fusion for Energy)
   
      Hagi ese ja sisu
   
   Nõue tühistada ITERi ja tuumasünteesienergeetika arendamise Euroopa ühisettevõtte otsus mitte lisada hagejat valikumenetluse F4E/CA/ST/FGIV/2015/001 reservnimekirja, tunnistada see menetlus tühiseks ning tühistada aktid, millega valitud kandidaadid nimetati ametisse vabadele ametikohtadele.
   
      Hageja nõuded
   
   
               —
            
            
               tühistada Fusion for Energy korraldatud valikumenetlus F4E/CA/STIFGIV/2015/001 kulude järelevalve tugiteenuste (Cost control support officer) ametikohtade täitmiseks;
            
         
               —
            
            
               tühistada kostja poolt selle menetluse tagajärjel koostatud reservnimekiri;
            
         
               —
            
            
               tühistada valitud kandidaatide nimetamine vabadele ametikohtadele ja valikukomitee poolt pakutud ning Fusion for Energy direktori poolt välja valitud kandidaatide ametisse astumine;
            
         
               —
            
            
               tunnistada, et tuleb korralda uus valikumenetlus kulude järelevalve tugiteenuste (Cost control support officer) ametikohtadele;
            
         
               —
            
            
               tunnistada, et kulude järelevalve tugiteenuste (Cost control support officer) ametikoha uues valikumenetluses tuleb korraldada kirjalik eksam ja see tuleb kandidaatide valimiseks kohe läbi viia kohe;
            
         
               —
            
            
               tunnistada, et siinse juhtumi asjaolude tõttu on kostja võimalus jätta valikumenetluses kirjalik eksam korraldamata (mille kostja on kehtestatud „Juhistes kandidaatidele” („Guide for applicants”)) on kuritarvitav ja tühine;
            
         
               —
            
            
               määrata mis tahes meede, mida kohus peab sobivaks, et korraldada valikumenetlus kooskõlas vaba ametikoha teatisega („Vacancy notice”), mis avaldati 5. veebruaril 2015, ja „Juhistega kandidaatidele” („Guide for applicants”), mida mainiti vaba ametikoha teatises, kusjuures suulise ja kirjaliku eksami korraldamine on kohustuslik;
            
         
               —
            
            
               mõista käesoleva menetluse kohtukulud välja kostjalt.